Det var ikke blot for fornøjelsens skyld, da Søren Klinsmann fredag aften inviterede 35 æster til middag. Han havde nemlig inviteret til en særlig velgørenhedsmiddag, hvor der blev samlet ind til en udlandsrejse for børnene på institutionen Vokseværket. Det blev en indbringende aften, der skaffede 100.000 kroner til rejsekassen. Tilfreds arrangør Dagen efter arrangementet er Søren Klinsmann meget tilfreds med, hvordan aftenen forløb. - Det er gået fantastisk. Alle var glade og supergode. Det var en rigtig god aften, og alle var glade og hyggede sig, siger Søren Klinsmann. For at børnene kan komme afsted på ferie, skal der ifølge ham samles omkring 200.000 kroner ind, og det er ifølge ham kommet tættere på dagen efter. - Jeg havde et møde i går med nogen til det her arrangement. Nogen kontakter mig om, at de har de og de kontakter, hvor vi kan søge nogle penge. En er på 50.000 og en er på 25.000. Så er vi på 175.000. Så har en skrevet, at han giver 25.000. Så er vi på 200.000. Jeg har lidt i ærmet i forhold til, hvad der så skal ske, for at vi kommer lige over de 200, siger Søren Klinsmann. Vokseværket: Det betyder meget Ifølge Karna Mollerup, der er pædagogmedhjælper på Vokseværket, betyder Sørens arbejde for institutionen og børnene. - Ungerne er helt vilde og henrykte over det, og de glæder sig rigtig meget. Vi vidste ikke på  det tidspunkt, hvor mange penge de fik samlet ind, men de glæder sig, og de fleste har aldrig været ude at rejse, siger Karna Mollerup. Søren Klinsmann har endnu ikke planlagt flere aktiviteter, der skal samle penge ind til institutionen. - Jeg har ikke mere på tapetet. Nu skal jeg lige samle det hele, og så skal vi se, hvad der sker, siger Søren Klinsmann.

Referat:
Fredag aften inviterede Søren Klinsmann til velgørenhedsmiddag, der skal sikre en rejse til børnene på institutionen Vokseværket. Arrangementet indbragte 100.000 kroner.